Ջանիս Քեյ Դրինքվայն Բրյուեր

Ջանիս Քեյ Դրինքվայն «Ջեյն» Բրյուեր (, ), ամերիկացի քաղաքական և պետական գործիչ, որը ներկայացնում է ԱՄՆ հանրապետական կուսակցությունը։ Արիզոնա նահանգի 22-րդ նահանգապետ (2009-2015)։

Կենսագրություն

Վաղ տարիներ և ընտանիք 
Ջեյն Բրուերը ծնվել է 1944 թվականի սեպտեմբերի 26-ին Լոս Անջելեսում, Կալիֆոռնիա, Էդնայի (ի ծնե՝ Բեքքեն) և Նևադա նահանգի Հոթոռնի բանակային պահեստի քաղաքացիական ղեկավար Փերրի Ուիլֆորդ Դրինքվայնի ընտանիքում։ Մինչև տասը տարեկան Բրյուերը և նրա ավագ եղբայր Փոլն ապրել են Հոթորնում։ Երբ Բրյուերը դարձավ տասնմեկ տարեկան, թոքերի հիվանդության պատճառով, որն առաջացել էր պահեստում պահվող քիմիական նյութերի մշտական ազդեցության պատճառով, մահացավ նրա հայրը։ Հոր մահից առաջ ընտանիքը տեղափոխվել էր Կալիֆոռնիա։ Բրյուերն ունի անգլիական և նորվեգական արմատներ։

Բրյուերը ռադիոլոգիական տեխնոլոգի վկայական է ստացել Գլենդելի քոլեջում և որոշ ժամանակ աշխատել Գլենդելում, Կալիֆորնիայում։ 1970 թվականին նրանք ընտանիքով տեղափոխվել են ամուսնու հայրենիք՝ Ֆինիքս, Արիզոնա։ Ավելի ուշ զույգը տեղափոխվել է Գլենդել, Արիզոնա, որտեղ Ջոնը դարձել է հաջողակ մանուալ թերապևտ։

Քաղաքական կարիերա 
1983-1987 թվականներին Բրյուերը եղել է Արիզոնա նահանգի Ներկայացուցիչների պալատի անդամ, 1987-1996 թվականներինը՝ Արիզոնայի Սենատի անդամ։ Վերջին երեք տարիների ընթացքում, որպես նահանգային սենատոր, եղել է մեծամասնության խմբակցության ավագ ղեկավարը։ 1996 թվականին Բրյուերն ընտրվել է Մարիկոպայի շրջանի դիտորդական խորհրդի անդամ և այդ պաշտոնում աշխատել վեց տարի։

2002 թվականի սկզբին Բրյուերն իր թեկնածությունն է առաջադրել Արիզոնա նահանգի պետքարտուղարի պաշտոնում։ Ընդհանուր ընտրություններում հաղթել է նահանգի սենատոր դեմոկրատ Քրիս Քամիսկիին՝ 23 000 ձայնի տարբերությամբ։ 2009 թվականի հունվարի 21-ին Բրյուերը երդվել է որպես Արիզոնա նահանգի նահանգապետ այն բանից հետո, երբ նախագահ Բարաք Օբաման Ջանեթ Նապոլիտանոյին նշանակել է ԱՄՆ ներքին անվտանգության նախարար։ Բրյուերը դարձել է Արիզոնայի չորրորդ կին նահանգապետը և երրորդ անընդմեջ պաշտոնավարող կին նահանգապետը։ 2010 թվականի նոյեմբերի 2-ին հերթական համընդհանուր ընտրություններում Ջանիսը վերընտրվել է նահանգապետի պաշտոնում՝ երկրորդ ժամկետով։ Բրյուերը հավաքել է ձայների 55%-ը, իսկ նրա մրցակիցը՝ դեմոկրատ Թերի Գոդդարդը, 42 %։

2010 թվականից Բրյուերը հանդես է գալիս Արիզոնայում վաճառքի հարկի բարձրացման օգտին՝ 5,6%-ից մինչև 6,6%։ Դա անհրաժեշտ է բյուջեում տարեկան լրացուցիչ 1 միլիարդ դոլար ստանալու համար՝ դրա դեֆիցիտը 3 միլիարդ դոլար/տարեկան նվազեցնելու նպատակով։

2011 թվականի նոյեմբերին Բրյուերը հրապարակել է Scorpions for Breakfast: My Fight Against Special Interests, Liberal Media, and Cynical Politicos to Secure America’s Border գիրքը։

Անձնական կյանք 
Նևադայում Բրյուերն ամուսնացել է Ջոն Լեոն Բրյուերի հետ։ Նրանք ունեն երեք որդի, որոնցից մեկը մահացել է 2007 թվականին, քաղցկեղից։ Նրանց մյուս որդին մեղավոր է ճանաչվել 1989 թվականին կնոջ բռնաբարության համար և 22 տարի անցկացրել հոգեբուժարանում։

Ծանոթագրություններ

Արտաքին հղումներ 
 Arizona Governor Jan Brewer Official state site
 The Arizona Republic December 7, 2008 
 Follow The Money — Jan Brewer
 2002 2006
 Project Vote Smart
 Slide show of images of the governor from AZCentral
 
 
 
 
 

 
ԱՄՆ-ի քաղաքական գործիչներ
ԱՄՆ-ի հանրապետական կուսակցության անդամներ
21-րդ դարի ամերիկացի կին գրողներ